stanford-oval/wikipedia huggingface dataset:
חורשט סבזי
משמעות השם 'חורשט' > המטבח הפרסי

המטבח הפרסי ידוע כעשיר בירקות ובעשבי תבלין. האוכל הפרסי השפיע על מטבחים ממדינות שכנות כגון טורקיה, יוון והודו, ומטבחים אלו אימצו תבלינים וטעמים מפרס כגון אורז מתובל, מילוי ירקות באורז ובישול בבשר. גם הבישול הפרסי הושפע ממדינות אלו, ואל המטבח הפרסי נכנסו יוגורט (מיוון), כדורי בשר וקפה (מטורקיה).
המטבח הפרסי נחשב כמטבח בריא היות שהוא מכיל ירקות רבים וחלבונים, ופחות שומן וסוכר. בדרך כלל בישול פרסי לא יכיל טיגון עמוק או שימוש במוצרים מעובדים. עיקר התבשילים מכילים חומרי גלם בצורתם הטבעית- ירקות, פירות, עשבי תבלין, נתחי בשר ועוף. השימוש בירקות טריים ועונתיים מעניקים לאוכל הפרסי יתרונות בריאותיים, ויטמינים ומינרלים. גם התבלינים השמישים במאכלים הפרסיים, כדוגמת כורכום, נענע וכמון בהם נעשה שימוש בתבשילים רבים, ידועים כנוגדי חמצון וכמונעי מחלות.
המאכלים הפרסיים נוצרו על בסיס המצרכים הזמינים בפרס. עשבי תיבול כדוגמת פטרוזיליה, ריחן, עלי חילבה ונענע, למשל, היו זמינים ובשפע רב. בעת ההגשה שולחן פרסי אופייני כולל קערה ובה ירק מכל הסוגים בצורתם הטרייה; לרבות צנונים, בצל ירוק ומלפפונים, המוגשים למרכז השולחן.
משמעות השם 'חורשט' > הכנה

ישנן גרסאות שונות של מתכונים לתבשיל, השינויים קשורים למצאי הירק הקיים ולהעדפה אישית. רוב הגרסאות זהות והשינויים מינוריים.
בבסיס המתכון התבשיל כולל בשר בקר לא שמן, בדרך כלל צלי כתף המכונה בשר מספר 5 (במתכונים מסוימים התבשיל יכלול בשר מספר 8), לימונים פרסיים מיובשים, תערובת ירקות כגון פטרוזיליה, כוסברה, בצל יבש, סלרי, כרישה ועלי חילבה (בחלק מהגרסאות מוסיפים גם נענע, עלי סלק, שמיר ובצל ירוק), המתבשלים יחד עם שעועית אדומה שהושרתה במים לפחות 3 שעות. אל התבשיל מתווספים התבלינים הידועים במטבח הפרסי - כורכום, כמון, לימון, מלח ופלפל שחור.
הבישול מתחיל בדרך כלל בטיגון הבצל עם קוביות הבשר, הוספת הירק הקצוץ והשעועית האדומה ולבסוף תבלינים. הנזיד מתבשל זמן רב עד לריכוך הבשר וקבלת תבשיל סמיך בעל צבע ירוק כהה.
משמעות השם 'חורשט' > ייחודיות רכיבי התבשיל במטבח הפרסי

הבישול הפרסי ידוע כבריא. מדובר בבישול הממעט בטיגון וממעט בחומרים משמרים ובתוספים שאינם טבעיים. בדרך כלל מדובר במאכלים המתבשלים לאורך זמן. בהשוואה לזני שעועית בהירים השעועית האדומה (כמו השחורה) עשירה בנוגדי חמצון ונחשבת למסייעת בהתמודדות עם מחלות סוכרת וסרטן של מערכת העיכול.[דרוש מקור]
הפרסים נהגו לייחס לירקות המתבשלים בתבשיל זה ובתבשילים אחרים גם תכונות ריפוי. חלק מתכונות אלו משמשות לצורך ריפוי ברפואה האלטרנטיבית. כך למשל האמינו כי שימוש בכורכום מונע מחלות דלקתיות ונוגד חימצון (יש המעניקים לו גם סגולות כמונע גידולים סרטניים). גם כמון ידוע כאחד התבלינים החשובים בבישול הפרסי, וידוע כמקל על כאבים בקיבה ואנמיה. בבישול הפרסי בכלל נעשה שימוש רב בתבלינים אלו, ובחורשט סבזי בפרט.
משמעות השם 'חורשט' > השפעות תרבותיות

המנה הוגשה לראשונה בחלל בידי האסטרונאוטית האמריקנית יסמין מוגהבלי (Jasmin Moghbeli)
ראו גם

סבזי חורדאן
מקורות ביבליוגרפיים

חובב, גיל (2008). אוכל של סבתא. הוצאות קרפד ומודן בע"מ. עמוד 129
כלימיאן, גדעון ((2004). המטבח הפרסי. הוצאת כנרת, זמורה-ביתן, דביר. עמוד 111
פיקל, אהרון (1997). הרפואה הטבעית העממית ביהדות פרס. כוכב יעקב: 'הוצאת הספר'
שקלים, אסתר (2017). תרבות המזון של יהודי איראן באספקלריה של היחסים בין היהודים למוסלמים. באר שבע, הוצאת 'גרפית' בע"מ
Marks, Gil (2010). Encyclopedia Of Jewish Food. Hoboken, New Jersey. Copyright by Gil Marks. p. 304-305
הערות שוליים

↑  ElGaucho, כל מה שרציתם לדעת על בשר, באתר אל גאוצ'ו
↑  Food in Iran - Iranian Food, Iranian Cuisine - popular, dishes, recipe, diet, history, common, meals, staple, rice, www.foodbycountry.com (באנגלית)
↑  סגולות הכורכום: 6 סיבות למה חשוב לאכול יותר כורכום - FoodisGood, באתר FoodisGood
חורשט סבזי
Windows NT

| --- | --- |


 מפתח:  מיקרוסופט 
 גרסה אחרונה:  10.0.26100.1882 (אוקטובר 2024) 
 נכתבה בשפות:  C, C++, שפת סף 
 קטגוריה:  Microsoft Windows 
 windows.com
 
מדריך למערכת ההפעלה Windows NT משנת 1993 במהדורה עברית, בהוצאת באג מולטיסיסטם.
Windows NT היא משפחה של מערכות הפעלה המפותחת על ידי Microsoft. הגרסה הראשונה פורסמה ביולי 1993. מערכת ההפעלה אינה תלוית-מעבד ותומכת באופן אינהרנטי בריבוי משתמשים ובעיבוד מקבילי (multiprocessing).
הגרסה הראשונה של Windows NT הייתה Windows NT 3.1 ויועדה עבור מחשבי "Workstation" ושרתים. מטרתה המרכזית הייתה שדרוג שוק הצרכנים, הפרטיים והעסקיים, לגרסאות Windows מתקדמות יותר מהגרסאות הקודמות (Windows 1.0 עד Windows 3.1 x, שהתבססו על MS-DOS). בהדרגה, הורחבה Windows NT לקו מוצרים לשימוש כללי של מערכת ההפעלה עבור כל המחשבים האישיים (PC), ובכך ייתרה את משפחת Windows 9x.
"NT" משמעו במקור "טכנולוגיה חדשה" (New Technology), אבל כיום השם אינו נושא משמעות ספציפית. החל מ-Windows 2000, ראשי התיבות "NT" הוסרו משם המוצר, ונכללים רק במחרוזת המתארת את גרסת המוצר.
הערות שוליים

↑  "Microsoft Renames Windows NT 5.0 Product Line to Windows 2000; Signals Evolution of Windows NT Technology Into Mainstream" (הודעה לעיתונות). מיקרוסופט. 27 באוקטובר 1998. {{cite press release}}:  (עזרה)
↑  "OperatingSystem.VersionString Property". MSDN. מיקרוסופט. נבדק ב-10 בנובמבר 2014. {{cite web}}:  (עזרה)
| --- | --- |
בקרת זהויות :  BnF: cb12341116p (data)  GND: 4297586-4  LCCN: n92070862  NKC: ph117881  VIAF: 182742783   WorldCat (עם VIAF): 182742783 
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
ירקון (עוף)

| ירקון |
| --- | --- |
 ירקון
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
משפחה:: פרושיים
סוג:: פרוש ירוק
מין:: ירקון
שם מדעי
 Chloris chloris ‏לינאוס, 1758
תחום תפוצה
 מפת התפוצה של הירקון   מקייץ ומקנן   יציב   חורף   פולש (יציב)   פולש (כנראה שנכחד)
שמות נוספים
 Loxia chloris Linnaeus, 1758

יַרְקוֹן (שם מדעי: Chloris chloris) הוא ציפור שיר ממשפחת הפרושיים ומתת-משפחת החוחיות. הוא חי בטבע באירופה, אסיה וצפון אפריקה אך הופץ בעוד מדינות בידי האדם.
בישראל ישנן כמה אוכלוסיות מובחנות: התת-מין C. c. chlorotica יציב ומקנן מצוי בחבל ארץ הים-תיכוני, כולל בקעת הירדן דרומה עד יריחו; והנגב הצפוני והמרכזי, דרומה עד לשדה בוקר ומצפה רמון. התת-מינים C. c. chloris ו-C. c. aurantiiventris חולפים וחורפים בכל חלקי הארץ, ובמהלך נדידת הסתיו ניתן לצפות לאורך מישור החוף בלהקות גדולות של ירקונים מאוכלוסיות אלו בנדידה פעילה.
טקסונומיה ואטימולוגיה

הירקון תואר לראשונה על ידי חוקר הטבע השוודי קארולוס ליניאוס בשנת 1758 במהדורה העשירית של הספר Systema Naturae שלו תחת השם המדעי Loxia chloris. שם הסוג והמין הספציפי זהים ("Chloris"), כמקובל במין הטיפוסי לסוג (אנ'). מקור השם הוא משמו של הירקון ביוונית עתיקה khloris, מהמילה khloros "ירוק".
מקובל לחלק את משפחת הפרושיים, Fringillidae, לשתי תת-משפחות, חוחיות (Carduelinae), המכילה כ-28 סוגים עם כ-141 מינים, והפרושים (Fringillinae) המכילה סוג בודד, פרוש, המורכב מארבעה מינים. כל המינים במשפחת הפרושיים הם אוכלי זרעים עם מקורים חרוטיים וחזקים. יש להם מורפולוגיות גולגולת דומות, תשעה אברות תעופה גדולות, 12 נוצות זנב והם חסרי זפק. בכל המינים הנקבה בונה את הקן, דוגרת על הביצים ומטפחת את הצעירים. המינים בתת-משפחת החוחיות מאכילות את גוזליהם על פרוקי רגליים באופן כמעט בלעדי, בעוד שאלה מתת-משפחת הפרושים מאכילים את גוזליהם בזרעים שעוכלו ונפלטים חזרה כמזון.
מחקר פילוגנטי מולקולרי שפורסם ב-2012 מצא שהירקונים אינם קשורים קשר הדוק לשאר בני הסוג פרוש זהוב (Carduelis), תחתיו הם סווגו בעבר. בהתאם לכך הם הוצבו מחדש בסוג Chloris שלא היה בשימוש, ושהוצג במקור על ידי חוקר הטבע הצרפתי ז'ורז' קיווייה בשנת 1800, עם הירקון כמין הטיפוסי לסוג.
טקסונומיה ואטימולוגיה > תת-מינים

ישנם עשרה תת-מינים מובחנים כיום:
| תמונה | שם | תפוצה |
| --- | --- | --- |
|  | C. c. harrisoni (פיליפ א. קליינסי, 1940) | בריטניה הגדולה (למעט צפון סקוטלנד) ואירלנד |
|  | C. c. chloris (קארולוס ליניאוס, 1758) | צפון סקוטלנד, צפון ומרכז צרפת ונורווגיה, ומזרחה עד מערב סיביר; חורף בדרום אירופה |
|  | C. c. muehlei (קארל פארוט, 1905) | סרביה ומונטנגרו עד מולדובה, בולגריה ויוון |
|  | C. c. aurantiiventris (ז'אן-לואי קבאניס, 1851) | דרום ספרד ומזרחה דרך דרום אירופה עד מערב יוון |
|  | C. c. madaraszi (ויקטור פון צ'וסי, 1911) | קורסיקה וסרדיניה |
|  | C. c. vanmarli (Karel Voous, 1952) | צפון-מערב ספרד, פורטוגל וצפון-מערב מרוקו |
|  | C. c. voousi (Roselaar, 1993) | מרכז מרוקו וצפון אלג'יריה |
|  | C. c. chlorotica (שארל לוסיאן בונפרטה, 1850) | דרום-מרכז טורקיה דרומה דרך ישראל עד צפון-מזרח מצרים |
|  | C. c. bilkevitchi (ניקולאי אלכסייביץ' זרודני, 1911) | דרום אוקראינה, הקווקז וצפון-מזרח טורקיה עד צפון איראן ודרום-מערב טורקמניסטן |
|  | C. c. turkestanica (ניקולאי אלכסייביץ' זרודני, 1907) | דרום קזחסטן עד קירגיזסטן ומרכז טג'יקיסטן |
תיאור

אורכו של הירקון כ-14–15 ס"מ, מוטת כנפיו 24.5–27.5 ס"מ, ומשקלו 17.7–26.8 גרם. הירקון מזכיר את דרור הבית בצלליתו ובממדיו, ולכן בתנאי ראייה קשים קל לבלבל ביניהם. בשונה מהדרור, צבע ניצויו של הירקון ירוק, עם פסים צהובים בכנפיים ובזנב. בלבוש החורף יש לזכר כיפה, עורף וחלקי גוף עליונים ירוקים-חומים. הגב התחתון והעל-שת ירוקים-צהובים. אברות הזנב שחומות, בסיס האברות החיצוניות צהוב. אברות היד שחומות ובסיסן צהוב עז. סוככות האוזן, צידי הצוואר וצידי הגוף אפרפרים-צהובים. הלחיים, הצוואר והחזה צהבהבים עם גוון ירקרק. הבטן אפרפרה-לבנה. בלבוש הקיץ הצבעים נעשים עזים יותר. לנקבה ולצעיר צבעים כשל הזכר אבל עם גוונים יותר חומים ועמומים (שגם הם הופכים באביב לעזים יותר). מקורו של הירקון חרוטי ומוצק, וצבעו לבנבן-ורדרד. צבע רגליו חום-ורדרד.
תיאור > קולות

השירה הרכה של הירקון עליזה, אם כי היא לא תמיד מלודית. היא בעלת איכות צייצנית, זורמת עם זרם מתמיד של שריקות וטרילים שחוזרים על עצמם במהירות, מעין "ג'ופ-ג'ופ-ג'ופ-ג'ופ טואי-טואי-טואי צ'יצ'יצ'י ג'וררררר דורדורדור טווי טווי טווי ג'ואיט".
אקולוגיה > בית גידול

הירקון מאכלס מגוון רחב של בתי גידול באזורים בוריאליים, ממוזגים, ערבתיים וים תיכוניים; לרבות שולי יערות בשפלה, יערות נשירים ומעורבים, חורשות, מטעים, פרדסים, חצרות, משוכות, פארקים, שולי שטחים חקלאיים וגנים, כולל במרכזי פרברים וערים. במרכז אסיה הוא חובב נאות מדבר, קצוות מדבר, מדבריות למחצה, מרגלות גבעות ויערות הרריים נמוכים, כולל ערער. מחוץ לעונת הקינון הוא מצוי בבתי גידול דומים, אך בנוסף גם בשדות פתוחים, בביצות ולאורך קו החוף של חופים פתוחים.
אקולוגיה > קינון

עונת הקינון מתחילה בחצי השני של מרץ ונמשכת עד יוני, כשהגוזלים פורחים בתחילת מאי. אזורי הקינון המועדפים כוללים קצוות חורשים, גדרות חיות בשטחים חקלאיים, גינות, וצמחייה עבותה. הקן ממוקם על שיחים או עצים צפופי עלווה (בעיקר ברושים). הקן נבנה על-ידי הנקבה בליוויו של הזכר. התטולה כוללת 4–6 ביצים המוטלות במרווחים של יום, לרוב החל מיום או יומיים לאחר השלמת בניית הקן. צבע הביצים אפרפר-לבן, לבן-כחלחל או בז'; והן מנוקדות בכתמים ונקודות בצבע אדמדם או חום, בעיקר בצד הרחב של הביצה. גודל הביצים בממוצע הוא 20.0 מ"מ על 14.6 מ"מ, ומשקלן 2.17 גרם. הדגירה מבוצעת על-ידי הנקבה ונמשכת 13–14 ימים. בתקופה זו הזכר מאכיל את הנקבה. הגוזלים בוקעים מכוסים בפלומה עבה וארוכה בגוון לבן-אפור. שני ההורים משתתפים בהאכלת הגוזלים, אשר ניזונים מזחלי חרקים במהלך הימים הראשונים, ומאוחר יותר, על-ידי משחה צהבהבה מעוכלת למחצה העשויה לעיתים קרובות מזרעים. הם עוזבים את הקן כ-13 ימים לאחר מכן, אך בתחילה הם אינם מסוגלים לעוף. בדרך כלל, הם פורחים לגמרי 16–18 ימים לאחר הבקיעה. מין זה משלים שניים או שלושה מחזורי דגירה בשנה. באוסטרלאסיה עונת הקינון נמשכת מאוקטובר עד מרץ.
אקולוגיה > תזונה

הירקון ניזון ממגוון גדול של זרעים, פירות יער, פירות, ניצנים, פרחים וכמה פרוקי רגליים. הוא משחר אחר מזון בעצים ובשיחים, וגם על הקרקע.
סטטוס

זהו מין בעל תחום תפוצה נרחב ואוכלוסייה גדולה ויציבה, ולכן הIUCN סיווג אותו במצב שימור "ללא חשש" ברשימה האדומה שלו.
גודל האוכלוסייה המקננת באירופה הוערך בשנת 2015 בכ-21,600,000–33,100,000 זוגות, מה שמתרגם ל-43,200,000–66,100,000 פרטים בוגרים. אירופה מהווה כ-90% מטווח התפוצה הגלובלי של המין, כך שאומדן ראשוני של האוכלוסייה העולמית עומד על 48,000,000–74,000,000 פרטים בוגרים, אם כי נדרשים אישושים נוספים להערכה זו.
XNU

| --- | --- |

תרשים של מבנה הליבה
 מפתח:  אפל
 מחזור חיים:  דצמבר 1996 – הווה (כ־28 שנים)
 גרסה אחרונה:  1228 (30 באוקטובר 2007) 
 נכתבה בשפות:  C‏, C++
 סוג רישיון:  הרישיון הציבורי הכללי של אפל, גרסה 2
 קוד מקור:  https://github.com/apple-oss-distributions/xnu 
 קטגוריה:  ליבת מערכת הפעלה (דמוית יוניקס)
 אתר רשמי
 
XNU היא ליבת מערכת הפעלה חופשית ומבוססת קוד פתוח של חברת אפל. שמה הוא ראשי תיבות של "X is Not Unix" ‏("X אינה יוניקס"). הליבה היא חלק ממערכת הפעלה של אפל הנקראת Darwin, שהיא תוכנה חופשית, שעל בסיסה בנויות שתי מערכות ההפעלה הקנייניות הנוכחיות של אפל: macOS (לשעבר Mac OS X) ו-iOS.
פותחה במקור על ידי NeXT עבור מערכת ההפעלה NeXTSTEP אולם שמה ניתן לה רק לאחר הכללתה כבסיס למערכת ההפעלה Mac OS X.
XNU היא ליבה היברידית המבוססת על מיקרו ליבה Mach. הגרסה המקורית שלה התבססה על גרסה 2.5, שפותחה במקור על ידי אוניברסיטת קרנגי מלון, בתוספת רכיבים מ-BSD 4.3 וממשק תכנות יישומים הנקרא Driver Kit, המשמש לכתיבת מנהלי התקנים.
לאחר שאפל רכשה את NeXT, שודרגו רכיבי ליבת Mach לגרסה 3.0, רכיבי BSD שודרגו מקטעי קוד של מיזם FreeBSD, ו-Driver Kit הוחלפה בממשק מבוסס C++ שנקרא "I/O Kit".
הערות שוליים

↑  Porting UNIX/Linux Applications to OS X, באתר Mac Developer Library. שלא כמו GNU ו־Xinu, XNU אינם ראשי תיבות רקורסיביים.
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
Tree (פקודה)

tree ("עץ") היא פקודה במערכת הפעלה דמוית יוניקס המציגה רשימה של ספריות וקבצים בצורה של עץ תיקיות.
שימוש

השימוש הסטנדרטי בפקודת tree, בסביבת יוניקס, יתבצע כדלקמן:
tree /etc
/etc
├── acpi
│ ├── asus-keyboard-backlight.sh
│ ├── asus-wireless.sh
│ ├── events
│ │ ├── asus-keyboard-backlight-down
│ │ ├── asus-keyboard-backlight-up
הערות שוליים

↑  המדריך למשתמש של הפקודה tree
| פקודות בסביבת Unix ובמערכות הפעלה דמויות יוניקס |
| --- | --- | --- |
| מערכת קבצים |  bzip • cat • cd • chmod • chown • chgrp • cksum • cmp • cp • dd • du • df • file • fsck • gzip • ln • ls • mkdir • mount • mv • pwd • rm • rmdir • tar • tee •  tree • touch • type • umask • zip  |  |
| תהליכים |  at • chroot • cron • htop • kill • killall • nice • pgrep • pkill • ps • pstree • time • top  |  |
| סביבת משתמש |  dig • env • exit • finger • passwd • su • sudo • uptime • talk • uname • w • wall • who • whoami  |  |
| עיבוד טקסט |  awk • basename • cut • diff • ed • ex • head • less • more • paste • sed • sort • strings • tail • tr • Uniq • vi • vim • wc • xargs  |  |
| מעטפת |  alias • echo • expr • printf • sleep • test • wait  |  |
| רשת |  ifconfig • inetd • ip • netcat • netstat • nload • nmap • nslookup • ping • rlogin • route • ssh • traceroute  |  |
| חיפוש |  find • grep • locate  |  |
| שונות |  man • bc • cal • date • parted • seq  |  |
Streaming Text Oriented Messaging Protocol

Simple (or Streaming) Text Oriented Message Protocol (STOMP), ידוע בעבר בשם TTMP, הוא פרוטוקול מבוסס טקסט פשוט, מיועד לעבוד עם ההודעה מוכוונת תווכה (באנגלית: message-oriented middleware - MOM). זה מספק יכולת פעולה הדדית של פורמט פרוטוקול מקשר (wire format), שמאפשר ללקוחות STOMP לדבר עם כל מתווך הודעות שתומך בפרוטוקול. לפיכך הפרוטוקול הוא בלתי תלוי שפה, כלומר גורם תיווך (Message broker) שפותח עבור שפה תכנות או פלטפורמה אחת יכול לקבל תקשורת מתוכנת הלקוח שפותחה בשפה אחרת.
סקירה

בהרחבה, הפרוטוקול דומה ל-HTTP, ועובד על TCP באמצעות הפקודות הבאות:
CONNECT
SEND
SUBSCRIBE
UNSUBSCRIBE
BEGIN
COMMIT
ABORT
ACK
NACK
DISCONNECT
התקשורת בין הלקוח לבין השרת הוא באמצעות "frame" שמורכב ממספר שורות. השורה הראשונה מכילה את הפקודה, ולאחריה כותרות (headers) בתבנית <key>:<value> (כותרת אחת בכל שורה), ולאחריה שורה ריקה ואז גוף-תוכן, שמסתיים בתו null. התקשורת בין השרת והלקוח היא דרך פריים MESSAGE, RECEIPT או ERROR עם פורמט (תבנית) דומה של כותרות (headers), וגוף-תוכן.
פופולריות

בגלל ש-STOMP הוא בלתי-תלוי שפה וקל למימוש, הוא נעשה פופולרי למפתחי ומתכנני תוכנה.
מעבר לכך, STOMP הוא מבוסס טקסט פשוט, ולא מבוסס פרוטוקולים בינאריים אחרים הנמצאים בשימוש על ידי מתווכי תוכנה אחרים, ומשום כך, קשת רחבה של טכנולוגיות לקוח עובדות איתו כמו Ruby, Python, Perl וכדומה.
STOMP הוא קל למימוש אך תומך במגוון רחב של מאפייני ליבה של הודעות, כמו אימות אבטחה (authentication), מודלי הודעות (point to point, publish and subscribe), אישורי הודעה, טרנזקציות, כותרות (headers), מאפייני הודעה וכו'.
מימושים

אלה הם מספר מוצרי MOM התומכים ב-STOMP:
Apache ActiveMQ, הידוע גם Fuse Message Broker
Apache Apollo
HornetQ
Net::STOMP::Client (,ufb, קוד פתוח של תוכנת לקוח המיושם ב-Perl)
ocamlmq (מתווך הודעות קל, נכתב ב-OCaml)
Open Message Queue (OpenMQ)
POE::Component::MessageQueue (יישום שרת ב-Perl)
RabbitMQ (מתווך הודעות, המכיל תמיכה ב-STOMP)
שרת Ruby, הידוע גם בשם stompserver
stomp.erl (קוד פתוח של תוכנת לקוח במימוש שפת Erlang)
syslog-ng דרך תוסף STOMP destination
Stomp.py (קוד פתוח לתוכנת לקוח במימוש שפת Python)
tStomp (קוד פתוח לתוכנת לקוח במימוש שפת Tcl)
- רשימה של יישומים מתעדכנת גם באתר האינטרנט של STOMP
Sysinternals

| --- | --- |
 מפתח:  מארק רוסינוביץ' (Mark Russinovich) וברייס קוגסוול (Bryce Cogswell)
 מחזור חיים:  1996–הווה (כ־29 שנים)
 מערכת הפעלה:  חלונות
 קטגוריה:  פיתוח תוכנה
 www.sysinternals.com
 
סיסאינטרנלס (באנגלית: Windows Sysinternals או Winternals) הם אוסף כלים לניהול, אבחון, ניטור ופתרון בעיות בסביבת חלונות מבית מיקרוסופט. האוסף מכיל כ-72 כלים ופותח על ידי צוות המפתחים של חברת Winternals, מארק רוסינוביץ' (Mark Russinovich) וברייס קוגסוול (Bryce Cogswell) בשנת 1996. בתאריך 18 ביולי 2006, נרכשה החברה על ידי מיקרוסופט וכיום היא חלק ממיזם מיקרוסופט TechNet.
ראו גם

מיקרוסופט
חלונות
TCPView
Rootkit
מיקרוסופט TechNet
אגף 121

אגף 121 היא סוכנות סייבר צפון קוריאנית שהוקמה בשנת 1998 ומהווה חלק מזרוע המודיעין של הכוחות המזוינים של צפון קוריאה.
על פי דווחי הרשויות האמריקניות, זרוע המודיעין (Reconnaissance General Bureau) מנהל מבצעים חשאיים ויש לו שישה אגפים. פעולות סייבר נחשבות דרך חסכונית יחסית עבור צפון קוריאה לשמירה על האופציה הצבאית האסימטרית, וכן כאמצעי איסוף מודיעין; המטרות המרכזיות לאיסוף מודיעין עבור צפון קוריאה הן: דרום קוריאה, יפן וארצות הברית.
יחידה נוספת ידועה (לכאורה) בזרוע המודיעין נקראת משרד מספר 91.
הערות שוליים

↑  Park, Ju-Min; Pearson, James (5 בדצמבר 2014). "In North Korea, hackers are a handpicked, pampered elite". Reuters. נבדק ב-18 בדצמבר 2014. {{cite web}}:  (עזרה)
↑  Gibbs, Samuel (2 בדצמבר 2014). "Did North Korea's notorious Unit 121 cyber army hack Sony Pictures?". The Guardian. נבדק ב-20 בינואר 2015. {{cite web}}:  (עזרה)
↑  John Pike. "North Korean Intelligence Agencies". Federation of American Scientists, Intelligence Resource Program. נבדק ב-20 בינואר 2015. {{cite web}}:  (עזרה)
↑  United States Department of Defense. "Military and Security Developments Involving the Democratic People's Republic of Korea 2013" (PDF). Federation of American Scientists. נבדק ב-20 בינואר 2015. {{cite web}}:  (עזרה)
↑  Robertson, Jordan; Lawrence, Dune; Strohm, Chris (7 בדצמבר 2014). "Sony's Breach Stretched From Thai Hotel to Hollywood". Bloomberg News. Bloomberg Businessweek. {{cite news}}:  (עזרה)
ערך זה הוא קצרמרבנושא קוריאה הצפונית ובנושא צבא. אתם מוזמנים לתרום לוויקיפדיה ו.
Splunk

| --- | --- |

 נתונים כלליים
 סוג:  חברה ציבורית
 בורסה:  נאסד"ק (SPLK) 
 מייסדים:  מיכאל באום   רוב דאס   אריק סוואן
 תקופת הפעילות:  2003–הווה (כ־22 שנים)
 חברת אם:  Cisco
 מיקום המטה:  סן פרנסיסקו 
 משרד ראשי:  ארצות הברית סן פרנסיסקו, קליפורניה, ארצות הברית
 מוצרים עיקריים:  Splunk Enterprise, Splunk Light, Splunk Cloud
 הכנסות:  1.27 מיליארד דולר (2018)
 רווח תפעולי:  254.3 מיליון דולר (2018)
 רווח:  259.1 מיליון דולר (2018)
 עובדים:  כ-4500 (2019)
  
 splunk.com
 
ספלאנק (באנגלית: Splunk) הוא מוצר לריכוז וניתוח מידע רב בפורמט חיפוש פשוט, המאפשר עיבוד המידע והצגתו בתצורת גרפים, דוחות והתראות.
המוצר מפותח על ידי התאגיד האמריקאי Splunk הממוקם בסן פרנסיסקו, קליפורניה. החברה הוקמה בשנת 2003, הפכה לרווחית בשנת 2009, והונפקה בנאסד"ק בשנת 2012 תחת הסמל SPLK. בשנים שלאחר מכן, רכשה החברה מספר רב של חברות-בת ובכך הרחיבה את יכולותיה.
ב-21 בספטמבר 2023 נרכשה Splunk ע״י התאגיד האמריקאי Cisco ב-28 מיליארד דולר.
תהליך עיבוד המידע

מוצר הבסיס של החברה הוא תשתית לריכוז וניתוח מידע רב. מוצר זה מתרגם את המידע הגולמי שנכנס אל התשתית ל-event-ים בודדים ומאפשר תצוגתם, על ידי מספר שלבים:
קבלת המידע (capturing) - קבלת המידע בפורמט מסוים, דוגמת CSV או JSON, המרתו לפורמט של ספלאנק ושמירתו במסד הנתונים של התשתית.
אינדוקס המידע (indexing) - פיזור המידע לתוויות בהיררכיה מוסכמת מראש. התוויות המרכזיות נקראות index ו-sourcetype. בתהליך זה התשתית שומרת מידע היקפי (metadata) נוסף על תהליך האינדוקס - דוגמת שם הקובץ המאונדקס, זמן האינדוקס וכיוצא בזה.
שליפה (searching) - שלב החיפוש על המידע, על ידי שפה ייחודית שפתחו בספלאנק בשם SPL, המזכירה את שפת ה-SQL.
פלט (outputing) - הצגת או ייצוא המידע שחזר מהשליפות במספר תצורות אפשריות - גרף נקודתי, דשבורד, התראה, דו"ח.
ספלאנק תומך בתהליכי העשרת ועיבוד מידע חיצוניים - זאת באמצעות שאילתות ופקודות שהמשתמש יכול להוסיף ולפתח בשפת פייתון. ניתן גם לפתח יישומים באופן עצמאי ולהוסיף אותם לתוכנה המרכזית; כן למשל ניתן לבנות דשבורדים מוטמעים, לפתח תצורות הצגה נוספות וכיוצא בזה.
מוצרים נוספים

מעבר למוצר הבסיסי, ספלאנק מייצרת ומשווקת מספר מוצרים נוספים.
לספלאנק יש מוצר SIEM בשם Splunk Enterprise Security (בקיצור SE), המקבל מידע מרכיבי רשת מחשבים ומבצע ניתוח שלו על מנת לזהות איומי התקפת סייבר ברשת.
בשנת 2011 השיקה החברה את Splunk Storm, תשתית ענן עבור מוצר החיפוש הבסיסי Splunk, אך סגרה שירות זה בשנת 2015.
בשנת 2016 גוגל הודיעה כי תשתית הענן שלה תתממשק למול תשתית הספלאנק.
בשנת 2018 ספלאנק השיקה את Splunk Industrial Asset Intelligence, אשר משמש לניטור רכיבי IOT.
ראו גם

SQL
Kibana
SIEM
הערות שוליים

↑  "Splunk Storm service end of life".
↑  Olavsrud, Thor (27 בספטמבר 2016). "Splunk puts machine learning at center of operational intelligence portfolio". CIO. International Data Group. נבדק ב-5 באפריל 2017. {{cite news}}:  (עזרה)
↑  "Splunk turns data processing chops to Industrial IoT – TechCrunch". techcrunch.com (באנגלית אמריקאית). נבדק ב-23 באפריל 2018. {{cite web}}:  (עזרה)
Raw (צילום דיגיטלי)

עריכת תמונה בפורמט Raw בעזרת GIMP
פורמט Raw (באנגלית: גולמי, לא מעובד) הוא פורמט לקובצי תמונות המופקים ממצלמה דיגיטלית. המצלמה שומרת לקובץ את המידע מחיישן האור אחרי פעולות עיבוד מינימליות וללא פעולת עיבוד הצבע.
ייחודיות פורמט Raw

חיישן אור במצלמה דיגיטלית מכיל לרוב מערך מסנני צבע. תבנית באייר היא הנפוצה ביותר ובה כל פיקסל מייצג צבע בודד (אדום, ירוק או כחול). כדי לקבל ייצוג צבע מלא, מתבצעת פעולת עיבוד דימוזייק (Demosaic) אשר על פי ערכי צבע שכנים משחזרת את הצבע המלא של כל פיקסל.
כאשר המצלמה שומרת תמונה בפורמט JPEG, TIF או כל פורמט השונה מ-Raw, היא חייבת לבצע את פעולת הדימוזייק ורק אחר כך את שאר פעולות העיבוד הנדרשות לעיבוד התמונה ולפורמט הקובץ (איזון לבן, הפחתת רעשים, ניגודיות, רווית צבע, דחיסה, אינטרפולציה,...). הייחודיות של קובצי Raw היא בכך שהמידע הנשמר לא עבר את פעולת הדימוזייק ולכן רוב פעולות העיבוד יתבצעו מאוחר יותר בשלב עיבוד קובץ ה-Raw. צלם העובד עם קובצי Raw יכול לבחור את כל הפרמטרים לעיבוד התמונה לאחר הצילום בזמן העיבוד במחשב וכך להגיע לתוצאות איכותיות ומדויקות יותר מהעיבוד הפנימי המתבצע במצלמה.
נהוג לחשוב שמאחר וקובץ ה-Raw מכיל מידע "גולמי" הוא אינו מעובד אך בפועל קובצי Raw עוברים עיבוד מינימלי על ידי המצלמה: הגברת אות בהתאם ל-ISO הנבחר, ניקוי רעשים, דחיסה מאבדת נתונים או דחיסה ללא איבוד נתונים ועוד עיבודים נוספים.
המצלמה שומרת את הנתונים כקובץ מחשב, שבדרך כלל גדול בהרבה מתמונת JPEG באיכות גבוהה.
כדי להפוך את קובץ ה-Raw לתמונה, יש להשתמש בתוכנת גרפיקה (כמו פוטושופ עם פלאג-אין Adobe Camera Raw או GIMP בעזרת התוסף UFRaw) שיודעת לקרוא את קובץ ה-Raw ולהציג אותו כתמונה. בדרך כלל תוכנות כאלה גם מאפשרות עיבוד נוסף של הקובץ כגון חיתוך תמונה (crop), תיקוני חשיפה, איזון ללבן (white balance), תיקוני צבע, משחק עם הניגודיות וחידוד התמונה.
ייחודיות פורמט Raw > פורמט על פי יצרן

לכל מצלמה דיגיטלית יש פורמט raw משלה, שמתבטא במבנה חיישן שונה, מבנה קובץ שונה וסיומת קובץ שונה, בהתאם לטבלה הבאה:
| יצרן | סיומת קובץ |
| --- | --- |
פנסוניק: RAW
לייקה: RAW
קודאק: KDC
קנון: CRW או CR2
ניקון: NRW או NEF
אדובי: DNG
חלק מהפורמטים של ה-Raw מבוססים על פורמט TIFF. בשנים האחרונות מנסה חברת אדובי לקדם את פורמט DNG (ראשי תיבות של Digital Negative) שנועד להיות פורמט Raw אוניברסלי, אחיד ותקני לכל המצלמות.
המידע שמכיל קובץ Raw

קובץ Raw מכיל:
כותרת המכילה אינדיקטור של סידור הבייטים בקובץ, מזהה הקובץ ועוד.
מידע על מבנה החיישן של המצלמה (תכונות, מבנה מטריצת הפיקסלים, גודל חיישן, רגישות, פרופיל צבע ועוד) שהכרחי על מנת לפרש את הקובץ, להפיק ממנו תמונה ולעבד את הקובץ.
מטא-דאטה ומידע Exif על הקובץ, המצלמה ונתוני הצילום: דגם המצלמה, תאריך הצילום, זמן חשיפה, מפתח צמצם, רגישות החיישן (ISO), אורך מוקד של העדשה, מוד הצילום (ידני, אוטומטי וכו') ועוד.
הנתונים שעל החיישן: כמה אור קלט כל פיקסל ומה צבע הפיקסל.
יש קובצי raw הכוללים עותק מוקטן של התמונה בפורמט JPEG על מנת לתת למשתמש רושם ראשוני של התמונה המוצפנת בקובץ.